Բեն Օկրի

Բեն Օկրի (անգլ.Ben Okri, ) նիգերիացի գրող٫ ապրում է Մեծ Բրիտանիայում։

Կենսագրություն 
Բեն Օկրին ծնվել է 1959 թվականին Նիգերիայի արևմտյան կենտրոն Միննայում՝ Գրեյս և Սիլվեր Օկրիների ընտանիքում։ Նրա հայրը ուրհոբոցի է, իսկ մայրը իգբո։ Երբ Բենը եղել է 2 տարեկան, նրա հայրը՝ Սիլվեր Օկրին, ընտանիքը տեղափոխել է Լոնդոն՝ օրենքներ ուսումնասիրելու համար։ Բեն Օկրին իր մանկությունը անց է կացրել Հարավային Լոնդոնում, որտեղ էլ հաճախել է Պեկհեմի դպրոցը։ Սակայն 1968 թվականին ընտանիքը վերադարձել է Նիգերիա։ Հայրը եղել է իրավաբան և աշխատել է Լագոսի աղքատ թաղամասերում՝  անվճար կամ զեղչված իրավաբանական ծառայություններ մատուցելով նրանց, ովքեր դրա կարիքը ունեին։ Նա սկսել է հոդվածներ խմբագրել սոցիալական և քաղաքական հարցերի վերաբերյալ, բայց դրանք երբեք չեն հրապարակվել։ Այդ հոդվածների հիման վրա գրել է կարճ պատմություններ, և որոշները հրատարակել կանանց ամսագրերում և երեկոյան թերթերում։ Օկրին պնդում էր, որ կառավարության նկատմամբ իր քննադատությունների պատճառով, նրանից պահանջել են հեռանալ երկրից։ 1978 թվականին Էսեքսի համալսարանում գրականություն սովորելու համար՝ Բեն Օկրին տեղափոխվել է Մեծ Բրիտանիա։ Այստեղ նա սովորել է Նիգերիայի կառավարության կողմից տրված դրամաշնորհի միջոցով։ Սակայն, երբ դադարեցվել է կրթաթոշակի ֆինանսավորումը, Օկրին դարձել է անօթևան և ապրել է ընկերների հետ կամ էլ այգիներում։ Սակայն նա ասել է․

Օկրին գրականության մեջ հաջողության է հասել այն ժամանակ, երբ հրատարակել է իր առաջին վեպը՝ «Ծաղիկներ և ստվերներ» վերնագրով։ Նա այդ գիրքը հրատարակել է 1980 թվականին՝ 21 տարեկան հասակում։ Դրանից հետո 1983-1986 թվականներին Արևմտյան Աֆրիկայի խանութներում աշխատել է որպես բանաստեղծությունների խմբագիր։ 1983 և 1985 թվականներին աշխատել է Բի-բի-սի-ում։

1988-1991 թվականներին ապրել է Նոթինգ Հիլում։ 1991 թվականին իր «Անհայտ ճանապարհ» վեպի համար արժանացել է Բուքերյան գրական մրցանակի։ Այդպես նա դարձել է ամենաերիտասարդ գրողը, որը արժանացել է այդ մրցանակին։

Ստեղծագործություն 
Իր ստեղծագործություններում Օկրին մոդեռնիստական բանաստեղծական արվեստը համատեղում է Նիգերիայի ժողովրդի բանավոր ավանդույթների հետ՝ զարգացնելով Չինուա Աչեբեի, Ամոս Թութուոլայի և Վոլե Շոյինկայի ուղղությունները։

Նա հոդվածներ է գրել նաև սոցիալական և քաղաքական հարցերի վերաբերյալ, բայց դրանք երբեք չեն տպագրվել։ Հետագայում այդ հոդվածների հիման վրա նա գրել է պատմվածքներ։

21 տարեկանում լույս է տեսել իր առաջին վեպը՝ «Ծաղիկներ և ստվերներ»։

Ճանաչում 
Բեն Օկրին համարվում է Թագավորական գրականություն կազմակերպության անդամ և PEN միջազգային կազմակերպության անգլիական մասնաճյուղի փոխնախագահ։ 1987 թվականին արժանացել է Բրիտանական համագործակցության գրական մրցանակի։ Նույն թվականին, իր արձակ ստեղծագործությունների համար, ստացել է Ագա Խան մրցանակ։ 1991 թվականին  	«Անհայտ ճանապարհը» ստեղծագործության համար արժանացել է Բուքերյան մրցանակի, իսկ 1994 թվականին Գրինցանե Կավուր մրցանակի։ Վեսթմինսթերի համալսարանի (1997), Էսեքսի (2002), Էսեքսի համալսարանի (2004) պատվավոր դոկտոր։ Բրիտանական կայսրության շքանշանի սպա (2001)։ Օքսֆորդի Մանսֆիլդի քոլեջի պատվավոր անդամ։

Աշխատանքներ

Վեպեր 
 Flowers and Shadows (1980)
 The Landscapes Within (1981)
 The Famished Road (1991)
 Songs of Enchantment (1993)
 Astonishing the Gods (1995)
 Dangerous Love (1996)
 Infinite Riches (1998)
 In Arcadia (2002)
 Starbook (2007)
 The Age of Magic (2014)
 The Freedom Artist (2019)

Բանաստեղծություններ, էսսեներ և պատմվածքների ժողովածուներ 
 Incidents at the Shrine (1986)
 Stars of the New Curfew (1988)
 An African Elegy (1992)
 Birds of Heaven (1996)
 A Way of Being Free (1997)
 Mental Fight (1999)
 Tales of Freedom (2009)
 A Time for New Dreams (2011)
 Wild (2012)
 The Mystery Feast: Thoughts on Storytelling (2015)
 The Magic Lamp: Dreams of Our Age, (2017)
 Rise Like Lions: Poetry for the many (2018)
 Prayer for the Living: Stories (2019)

Ծանոթագրություններ

Արտաքին հղումներ 
 Ben Okri's AALBC.com Author Profile
 Ben Okri's official Facebook Page
 Ben Okri's MySpace page
 The Ben Okri Bibliography – Բեն Օկրիի և նրա գործերի մասին մատենագրություն։ Ներառում է նաև կարճ կենսագրություն և ներածություն նրա ստեղծագործության վերաբերյալ։
 Audio: Ben Okri in conversation on the BBC World Service discussion programme The Forum
 Ben Okri on RSA Audio
 "The Awakening Age", Բեն Օկրիի բանաստեղծությունը։
 "Draw", a poem by Ben Okri.
 "Lines in Potentis" , Բեն Օկրիի բանաստեղծությունը։
 "Children of the Dream", a poem by Ben Okri.
 "Dancing With Change", Բեն Օկրիի բանաստեղծությունը։
 "I sing a new freedom", Բեն Օկրիի բանաստեղծությունը։
 "As clouds pass above our heads...", Բեն Օկրիի բանաստեղծությունը։
 "O That Abstract Garden" , Բեն Օկրիի բանաստեղծությունը։
 Ben Okri: An extended film interview with transcripts for the 'Why Are We Here?' documentary series.

Բուքերյան մրցանակի դափնեկիրներ
20-րդ դարի գրողներ
Նիգերիացի գրողներ
Նիգերիացի բանաստեղծներ
Բրիտանացի գրողներ